Nomisma Leudardianum
Nomisma Leudardi est aureus nummus Anglosaxonus vel parva medalia fortasse ex saeculo sexto exeunte, in acervo mox ante 1844 in area prope Ecclesiam Sancti Martini Cantuariae invento. Nummus, cum sex aliis rebus una inventis, nunc in Museo Mundi Liverpoliensi conservatur. Nummus in rebus ponitur ut geri posset, et inscriptionem in latere obverso circa personam trabea vestitum habet. Inscriptio Leudardum commemorat, episcopum qui Bertham Cantuariensem ad Angliam comitabatur cum Ethelbertum, paganum regem Cantuariorum, nuberet. Aliud latus crucem patriarchalem ostendit, crucem binis lineis notam, cum aliis litteris. Nummus Cantuariae saeculo sexto exeunte ut videtur factus est, verisimiliter inter annos 578 et 589. Nummus est veterrimum monetae Anglosaxonicae exemplum exstans. Designatio faciei figuratae nummis Merovingianis et Visigothicis aliquantulum similis est, sed faciei crucem ferenti sunt perpauci decessores numismatici, et haec est prima crucis patriarchalis depictio Europaea Septentrionalis in ullo medio nota.